ทองคำปิดพุ่ง 14.5 ดอลล์
สัญญาทองคำตลาดนิวยอร์กปิดพุ่งขึ้น 14.5ดอลล์ หลังเกิดเหตุระเบิดที่นอร์เวย์-ไม่มั่นใจว่าแผนการให้ความช่วยเหลือกรีซครั้งที่สองจะสามารถยับยั้งการลุกลามของปัญหาหนี้ยุโรปได้
23 ก.ค. 2554

สัญญาทองคำตลาดนิวยอร์กปิดพุ่งขึ้น 14.5ดอลล์ หลังเกิดเหตุระเบิดที่นอร์เวย์-ไม่มั่นใจว่าแผนการให้ความช่วยเหลือกรีซครั้งที่สองจะสามารถยับยั้งการลุกลามของปัญหาหนี้ยุโรปได้
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 14.5 ดอลลาร์ หรือ 0.9% ปิดที่ 1,601.5 ดอลลาร์/ออนซ์ หลังจากเคลื่อนตัวในช่วง 1,583.20-1,607.70 ดอลลาร์
สัญญาโลหะเงินส่งมอบเดือนก.ย.ปิดที่ 40.122 ดอลลาร์/ออนซ์ เพิ่มขึ้น 1.175 ดอลลาร์ และสัญญาโลหะทองแดงส่งมอบเดือนก.ย.ปิดที่ 4.41 ดอลลาร์/ปอนด์ เพิ่มขึ้น 2.65 ดอลลาร์/ปอนด์
สัญญาพลาตินัมส่งมอบเดือนต.ค.ปิดที่ 1,798.40 ดอลลาร์/ออนซ์ พุ่งขึ้น 10.60 ดอลลาร์ และสัญญาพัลลาเดียมส่งมอบเดือนก.ย.ปิดที่ 806.40 ดอลลาร์/ออนซ์ ลดลง 2.60 ดอลลาร์
ทั้งนี้ สัญญาทองคำพุ่งขึ้นหลังจากมีรายงานว่า เกิดเหตุระเบิดที่อาคารราชการกลางกรุงออสโล เมืองหลวงของนอร์เวย์เมื่อช่วงค่ำวานนี้ ซึ่งถือเป็นการก่อการร้ายครั้งแรกของประเทศ 
นอกจากนี้ นักลงทุนยังเข้าซื้อทองคำเพื่อป้องกันความเสี่ยง อันเนื่องมาจากความไม่มั่นใจว่ามาตรการให้ความช่วยเหลือกรีซรอบสองมูลค่า 1.09 แสนล้านยูโรจะสามารถยับยั้งการลุกลามของวิกฤตหนี้ในยุโรปได้